Diari Oficial de la Generalitat Valenciana


Sumari del DOGV 4532, del 27-06-2003 (2003/7591)

ACORD de 15 de maig de 2003, de la Comissió Territorial d'Urbanisme de València, relatiu a la modificació núm. 6 del Pla General de Riba-roja de Túria.
-------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7591


Data del document
:   15-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 15 de maig de 2003, de la Comissió Territorial d'Urbanisme de València, relatiu a la modificació núm. 6 del Pla General de Riba-roja de Túria. [2003/X7591]
  
Vist l'expedient tramés per l'Ajuntament de Riba-roja de Túria referit a la modificació núm. 6 del Pla General, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 4 de febrer de 2002. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan amb data 5 d'agost de 2002.
  
Amb data 23 de gener de 2003, el ple municipal va introduir modificacions a la proposta aprovada provisionalment.
  
Segon. El projecte consta de memòria, plànol d'informació i el text de l'article de les ordenances afectades.
  
Tercer. L'objecte de la modificació és ampliar els usos permesos en la zona d'ordenança Indústria Compatible definida en el planejament municipal, i possibilitar la implantació d'usos de caràcter terciari i de servici, amb el fi últim, de canalitzar el desplaçament de les indústries existents cap a altres sòls específicament habilitats per a estos usos.
  
Per a això es proposa una nova redacció de l'article XIII- 41 de les ordenances relatiu a la zona Industrial Compatible, i introduir-hi com a usos compatibles a l'industrial dominant, els de caràcter comercial, hoteler, recreatiu, tallers, dotacionals, etc. i restringir l'ús residencial a un habitatge vinculat a una altra activitat, la superfície construïda del qual siga almenys 1.500 m².
  
Quart. Riba-roja de Túria té un Pla General aprovat definitivament per la Comissió Territorial d'Urbanisme amb data 23 d'octubre de 1996.
  
Cinqué. L'expedient ha sigut avaluat per la Comissió Territorial d'Urbanisme, en les sessions de 20 de desembre de 2002 i de 13 de març de 2003.
  
En esta última data, la Comissió Territorial d'Urbanisme va adoptar l'acord de suspendre l'aprovació definitiva de l'expedient de referència fins que es justificara que els accessos a la zona industrial són a càrrec de l'àmbit afectat i emetera informe la Conselleria d'Indústria i Comerç.
  
Sisé. Amb data 6 de maig de 2003, l'Ajuntament ha tramés documentació d'esmena que inclou plànol d'ordenació del tram de la carretera inclosa en la zona d'ordenació afectada per la modificació.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. La modificació de l'article XIII-41 relatiu a la Zona Industrial Compatible, que ha aprovat el ple municipal en la sessió de 23 de gener de 2003, introduïx la possibilitat d'implantar una sèrie d'usos (terciaris principalment) en esta zona d'ordenació que poden considerar-se compatibles amb l'ús industrial dominant.
  
Quart. La Direcció General de Comerç i Consum de la Conselleria d'Indústria i Comerç emet informe amb data 20 de març de 2003, en el sentit que no hi ha objeccions a l'aprovació de la modificació pretesa, sense perjuí que s'exigisquen les reserves d'aparcaments de l'article 13 de l'annex al Reglament de Planejament de la Comunitat Valenciana, si bé puntualitza que l'informe emés no vincula a eixa administració en la concessió d'autorització de grans superfícies.
  
En relació amb estes reserves d'aparcaments, la documentació remesa per l'Ajuntament concreta que la dotació en parcel·la és la que establix el Pla General segons els usos. Respecte d'això l'article XII.9 requerix per als edificis d'ús exclusiu comercial una dotació de 5 places per 100 m² construïts, reserva semblant a l'exigida en l'article 13 mencionat.
  
Cinqué. El Servici de Vies i Obres de la Diputació de València emet informe favorable amb data 13 de maig de 2003, que concreta que la nova documentació arreplega la realitat ja existent en la travessera de la carretera d'eixa administració.
  
Sisé. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 15 de maig de 2003, acorda: aprovar definitivament la modificació núm. 6 del Pla General de Riba-roja de Túria.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de la seua publicació.
  
Tot això, sense perjuí que puga interposar qualsevol altre recurs que es considere oportú.
  
València, 15 de maig de 2003.- El secretari de la Comissió Territorial d'Urbanisme: José Manuel Palau Navarro.